ආණ්ඩු පක්ෂයේ මන්ත්‍රීවරුන් සමඟ අග්‍රාමාත්‍ය මහින්ද රාජපක්ෂ අද සාකච්ඡාවක් පැවැත්වීමට නියමිතව තිබෙනවා.අරලියගහ මන්දිරයේදී පැවැත්වීමට නියමිත මෙම සාකච්ඡාවේදී මතභේදයට තුඩුදී ඇති කොතලාවල ආරක්ෂක විශ්වවිද්‍යාල පනත් කෙටුම්පත පිළිබඳව මන්ත්‍රීවරුන් දැනුවත් කිරීමට නියමිත බවයි ආරංචි මාර්ග සඳහන් කළේ.එම පනත් කෙටුම්පත සම්බන්ධයෙන් ආණ්ඩුවේ පාර්ශව කිහිපයක් මේ වනවිටත් විරෝධය පළ කර තිබෙනවා.මේ අතර මෙම පනත් කෙටුම්පත සම්බන්ධයෙන් මන්ත්‍රීවරුන් දැනුවත් කිරීමේ විශේෂ වැඩමුළුවක්ද හෙට පාර්ලිමේන්තුවේදී සංවිධාන කර තිබෙනවා.මෙම පනත් කෙටුම්පත සම්බන්ධයෙන් වන දෙවන දින විවාදය ලබන සිකුරාදා පාර්ලිමේන්තුවේදී පැවැත්වීමට නියමිත අතර, එදිනට අදාළ පනත් කෙටුම්පත සම්මත කරගැනීමටයි රජය තීරණය කර ඇත්තේ.